Vriende deur schatz | Bydraes | Woes - Kreatiewe platform vir Afrikaans
Datum gepubliseer: 06 Sep 2014
Met my gaan dit goed, maar met die liggaam nie so goed nie. Ek was weer hierdie maand Groote Schuur toe vir my maandelikse Chemo behandeling vir die MG. Dit was die sesde een. Hierdie keer het hulle egter dubbels geskink. Hulle wil my probeer speen van al die pille wat ek moet drink, want dit is ook maar gif wat baie newe efekte het. Dit is die ekstra tot chemo wat hulle bygesit het wat my geweldig siek laat word het. Vir 'n week gevoel soos 'n ou wat elke aand tot toemaak tyd in die Royal Hotel gesit en suip het. Dan die volgende dag so naar dat ek net die troon aanbid, kopseer en lyfseer.
Maar wat nou met die genade van bo en ondersteuning en gebede van die Myasthinia Gravis South Africa bystandsgroep gaan dit weer so bietjie beter en kan julle glo ek was in staat om vandag met die hulp van 'n werker natuurlik "ha ha" 1000 uieplantjies te plant in die tuintjie voor my agterdeur en om die blomme rangskiking vir sondag se kerkdiens met konings en ander proteas te doen voor in die kerk. Ek het dus julle woesters bietjie afgeskeep die laaste tyd. Het ook nie eintlik geld gehad om op die internet en Woes rond te loer en swerf nie.
Moet erken ek is nou heeltemal poegaai van die paar takies vandag, te min om eintlik op te noem. Ha ha. Ek is ook tans besig met 'n kursus in lidmaat prediking wat baie van my tyd in beslag neem. Groetnis en lekker skryf.
:-) 1000 uieplantjies? OK, ek gaan bietjie le! Ons dink aan jou en ek hoop werklik dat die behandeling die gewenste uitwerking sal he. xx
5 jaar 5 maande 3 weke 3 dae 2 ure oud
dis goed om weer van jou te hoor.. baie sterkte my maat jy bly ALTYD in ons gebede
5 jaar 5 maande 3 weke 3 dae 7 ure oud
Lekker om weer van jou te hoor. Jy is werklik 'n inspirasie.
5 jaar 5 maande 3 weke 3 dae 12 ure oud
Jy is 'n WENNER !
Jy het die kuns van positiewe denke bemeester
Ons almal reik die hand uit
buig ook die knieg na BOWE !
Dankie dat jy ons laat weet hoe dit met jou gaan. Dit laat my ook besef hoe bevoorreg ek is om gesond te wees. Om eenduisend uieplantjies in die grond te kry, met of sonder hulp, is 'n reuse prestasie. Baie sterkte vir jou :-)
5 jaar 5 maande 3 weke 3 dae 18 ure oud
Net dat ek jou mannemoed en geloof bewonder. En mag jy elke dag beter en beter voel en word.
5 jaar 5 maande 3 weke 3 dae 19 ure oud
Ek is bly jy loer darem so af en toe in en sê vir ons hallo.
Oe daardie chemo is die ergste van als. Dit mag dalk gesond maak maar maak jou so siek soos n bar vlieg, eish dis vieslik. Maar ons Skepper se genade omsingel ons, sterkte en vertrou jy herstel gou.